CELEX: 32008D0755
Language: lv
Date: 2008-09-24 00:00:00
Title: 2008/755/EK: Komisijas Lēmums ( 2008. gada 24. septembris ), ar kuru groza Lēmumu 2005/176/EK, ar ko paredz dzīvnieku slimību paziņošanas kodēto formu un kodus saskaņā ar Padomes Direktīvu 82/894/EEK (izziņots ar dokumenta numuru K(2008) 5175) (Dokuments attiecas uz EEZ)

26.9.2008   
            
            
               LV
            
            
               Eiropas Savienības Oficiālais Vēstnesis
            
            
               L 258/72
            
         
      KOMISIJAS LĒMUMS
   
   (2008. gada 24. septembris),
   ar kuru groza Lēmumu 2005/176/EK, ar ko paredz dzīvnieku slimību paziņošanas kodēto formu un kodus saskaņā ar Padomes Direktīvu 82/894/EEK
   (izziņots ar dokumenta numuru K(2008) 5175)
   (Dokuments attiecas uz EEZ)
   (2008/755/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1982. gada 21. decembra Direktīvu 82/894/EEK par dzīvnieku slimību paziņošanu Kopienā (1) un jo īpaši tās 5. panta 1. punktu,
   tā kā:
   
               (1)
            
            
               Direktīva 82/894/EEK attiecas uz tās I pielikumā minēto dzīvnieku slimību uzliesmojumu paziņošanu.
            
         
               (2)
            
            
               Komisijas Lēmums 2005/176/EK (2) paredz dzīvnieku slimību paziņošanas kodēto formu un kodus atbilstīgi Direktīvai 82/894/EEK. Minētā lēmuma V pielikumā uzskaitīti slimību kodi, bet X/01., X/03., X/09., X/11., X/12. un X/16. pielikumā uzskaitīti attiecīgi Vācijas, Itālijas, Dānijas, Spānijas, Portugāles un Zviedrijas veterināro reģionu kodi.
            
         
               (3)
            
            
               Direktīvas 82/894/EEK, kas grozīta ar Komisijas Lēmumu 2008/650/EK (3), I pielikumā esošais saraksts nesen atjaunināts, iekļaujot tajā dažas slimības, kas skar zivis un ir uzskaitītas Padomes Direktīvas 2006/88/EK (4) IV pielikuma II daļā, un Tešenas slimība (enzootiskais encefalomielīts), kas saskaņā ar Padomes Direktīvu 92/119/EEK (5) vairs nav obligāti paziņojama slimība, no saraksta ir svītrota.
            
         
               (4)
            
            
               Lai varētu nošķirt paziņojumus par Āfrikas cūku mēra uzliesmojumiem savvaļas cūkām un Āfrikas cūku mēra uzliesmojumiem mājas cūkām, šo uzliesmojumu paziņošanai jānorāda atšķirīgi kodi.
            
         
               (5)
            
            
               Tādēļ jāgroza slimību kodu saraksts Lēmuma 2005/176/EK V pielikumā.
            
         
               (6)
            
            
               Vācija, Itālija, Dānija, Spānija, Portugāle un Zviedrija ir pielāgojušas savu veterināro reģionu nosaukumus un robežas. Šo reģionu pielāgošana ietekmē Dzīvnieku slimību paziņošanas sistēmu. Tāpēc patlaban minētajā sistēmā ietvertie reģioni ir jāaizstāj ar jaunajiem reģioniem. Tādēļ ir lietderīgi attiecīgi grozīt Lēmuma 2005/176/EK X/01., X/03., X/09., X/11., X/12. un X/16. pielikumu.
            
         
               (7)
            
            
               Tādēļ attiecīgi jāgroza Lēmums 2005/176/EK.
            
         
               (8)
            
            
               Lai aizsargātu nosūtītās informācijas konfidencialitāti, šā lēmuma pielikumus nav jāpublicē Eiropas Savienības Oficiālajā Vēstnesī.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/176/EK groza šādi:
   
               1)
            
            
               Lēmuma V pielikumu aizstāj ar šā lēmuma I pielikumu.
            
         
               2)
            
            
               Lēmuma X/01. pielikumu aizstāj ar šā lēmuma II pielikumu.
            
         
               3)
            
            
               Lēmuma X/03. pielikumu aizstāj ar šā lēmuma III pielikumu.
            
         
               4)
            
            
               Lēmuma X/09. pielikumu aizstāj ar šā lēmuma IV pielikumu.
            
         
               5)
            
            
               Lēmuma X/11. pielikumu aizstāj ar šā lēmuma V pielikumu.
            
         
               6)
            
            
               Lēmuma X/12. pielikumu aizstāj ar šā lēmuma VI pielikumu.
            
         
               7)
            
            
               Lēmuma X/16.pielikumu aizstāj ar šā lēmuma VII pielikumu.
            
         2. pants
   Šis lēmums ir adresēts dalībvalstīm.
   
      Briselē, 2008. gada 24. septembrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 378, 31.12.1982., 58. lpp.
   
      (2)  OV L 59, 5.3.2005., 40. lpp.
   
      (3)  OV L 213, 8.8.2008., 42. lpp.
   
      (4)  OV L 328, 24.11.2006., 14. lpp.
   
      (5)  OV L 62, 15.3.1993., 69. lpp.